

## 

## **Athens Short Film Festival 2024**

12 - 15 Δεκεμβρίου στον Κινηματογράφο «Μικρόκοσμος»

Με **7 θεματικές** και **40 ταινίες** από κινηματογραφιστές και κινηματογραφίστριες από 21 χώρες, το 7o Athens Short Film Festival γεμίζει τον Κινηματογράφο Μικρόκοσμος με ταινίες μικρού μήκους από όλο τον κόσμο από τις 12-15 Δεκεμβρίου.

Το φετινό πρόγραμμα συνδυάζει **διαφορετικά είδη ταινιών μυθοπλασίας** και **ντοκιμαντέρ** που άλλοτε κωμικά και άλλοτε δραματικά προσεγγίζουν προκλήσεις, ανησυχίες και θέματα της σύγχρονης ζωής. Αγγίζοντας διαφορετικά θέματα, οι **7 ενότητες** συνθέτουν μια ολική εικόνα μέσα στην οποία όλα μας βρίσκουμε αυτά που μας χαρακτηρίζουν, προβληματίζουν και ορίζουν.

Η πόλη, πάντα από τα κεντρικά θέματα του ASFF έχει και φέτος τη δική της ξεχωριστή ενότητα με τίτλο «**The city sings to me**». Μέσα από **6 ιστορίες** το αστικό τοπίο μεταμορφώνεται τόπο αλληλεπίδρασης. Ανάμεσα σε άλλες ταινίες, αυτό το πρόγραμμα έχει το βραβευμένο διεθνώς «**Closing Dynasty**» του Lloyd Lee Choi, το «**Solitaire»** του Νικόλα Κωστή με την Μυρτώ Αλικάκη και την Ισπανική κωμωδία του Enrique Buleo «**Women Visiting a City**».

Ξεχωριστή θέση στο πρόγραμμα έχει για ακόμα μια χρονιά μια ενότητα αφιερωμένη στις θηλυκότητες. Το «**This is a girl's world**» ανοίγει το Athens Short Film Festival 2024 με **5 ταινίες** που εστιάζουν σε **βιώματα**, ιστορίες μυθοπλασίας, **απόψεις** και **αφηγήσεις γυναικών** από διάφορα μέρη του κόσμου, από τις Φιλιππίνες και την Αφρική μέχρι την Ισπανία και τις Ηνωμένες Πολιτείες.

Τη δεύτερη μέρα, η θεματική «**Dads |with| issues**» βάζει στο μικροσκόπιο την πατρική φιγούρα μέσα από διαφορετικές ιστορίες σχέσεων πατέρα-παιδιού.Απόντες πατεράδες. Παιδιά σε αναζήτηση του εαυτού τους. Προβληματικές σχέσεις. Όλα μαζί και όσα καθορίζουν το μετά παρουσιάζονται από διάφορες οπτικές μέσα από 5 ταινίες Ελλήνων και ξένων σκηνοθετών. Το «**Lemon Tree**» της Rachel Walden (πρεμιέρα στο Cannes Directors' Fortnight 2023), το βραβευμένο με 122 βραβεία και 94 υποψηφιότητες «**Our Males and Females**» του Ιορδανού Ahmad Alyaseer και το «**Days of a Lilac Summer**» της Αριάδνης Αγγελικής Θυφρονίτου Λήτου είναι κάποιες από τις ταινίες του προγράμματος.

Πέρα από τις ειδικές θεματικές, στο πρόγραμμα του ASFF εισάγονται για πρώτη φορά τα**shorts mixtape**. Τρία προγράμματα που συνθέτονται από ταινίες που κοινό στοιχείο έχουν μια έννοια, ένα είδος ταινίας ή μια αισθητική σαν μια homemade κασέττα γραμμένη με προσωπικές επιλογές. Ιστορίες αγάπης και σχέσεων στο «**Shorts mixtape: the lovesick one»**, σκοτεινά περιστατικά ή παιχνίδια του μυαλού στο «**Shorts mixtape: the eerie one»**, και κωμικές και περίεργες καταστάσεις στο «**Shorts mixtape: the absurd one»**.

Το πρόγραμμα προβολών του Athens Short Film Festival 2024 ολοκληρώνεται την Κυριακή 15 Δεκεμβρίου, με τη θεματική «**My place in this world**» η οποία επικεντρώνεται σε ιστορίες για την αυτογνωσία, αποδοχή και ένταξη σε στα διαφορετικά στάδια της ζωής μας. Το Φεστιβάλ θα κλείσει όπως και πέρσι στο **Strange Brew** με το **Beer 'N' Greet** πάρτυ το οποίο θα ακολουθήσει μετά το τέλος των προβολών.

Κατά τη διάρκεια του Φεστιβάλ θα πραγματοποιούνται Q&A σκηνοθετών από την Ελλάδα και το εξωτερικό καθώς και παράλληλες δράσεις.

**Χώρος**

Κινηματογράφος Μικρόκοσμος

Λεωφόρος Συγγρού 106, 117 41 Αθήνα

Τηλ: +30 21 0923 0081

**Ώρα έναρξης**: 19.00

**Τιμή εισιτηρίου:**

Γενική είσοδος ανά ημέρα: 8 €

Τιμή εισιτηρίου ανά προβολή: 5€

**Προπώληση εισιτηρίων**

[www.more.com/cinema/festival/athens-short-film-festival-2024/](https://www.more.com/cinema/festival/athens-short-film-festival-2024/)

**Σύνδεσμοι:**

[www.athensshortfilmfest.com/](http://www.athensshortfilmfest.com/)

[www.facebook.com/AthensShortFilmFestival/](http://www.facebook.com/AthensShortFilmFestival/)

[www.instagram.com/athensshortfilmfestival/](http://www.instagram.com/athensshortfilmfestival/)

[Facebook Event](http://fb.me/e/2zddHoAmu)

Το Athens Short Film Festival είναι μια διοργάνωση της HFP

τηλ: +30 21 0614 1195 Email: [athensfilmfest@hotmail.com](mailto:athensfilmfest@hotmail.com)

Γραφείο Επικοινωνίας και Τύπου:

Αλίκη Σεφέρου, [press@hf-p.com](mailto:press@hf-p.com), 694 716 2391

## 

## Με την υποστήριξη

|  |  |  |
| --- | --- | --- |

## Μεγάλος Χορηγός

## 

## Χορηγός προϊόντων



## Χορηγός εκδηλώσεων

## Χορηγοί επικοινωνίας

|  |  |  |  |  |
| --- | --- | --- | --- | --- |
|  |  |  |  |  |
|  |  |  |  |  |
|  |  |  |  |  |